gentaiscool/nusaparagraph_topic huggingface dataset:
Arsal ayeuna keur hobi maen olahraga ekstrim. Olahraga ekstrim nu dipikaresep Arsal nyaeta slackline. Slackline teh olahraga nu sifatna ekstrim kusabab arurang kudu tiasa nyaimbangkeun awak pikeun lempang diluhurreun tali nu ngagantung dikajangkungan nu tangtu. Biasana talina dipasang diluhur gawir atanapi jurang. Arsal mimiti nyobian olahraga ieu di taun 2020. Nu ngenalkeun ieu olahraga ka Arsal nyaeta rerencanganna nu janten salah sahiji pegiat slackline Bandung. Diluhureun gawir nu aya di Gunung Hawu, Padalarang Arsal nyobian pertama kali. Perasaan nu Arsal rasakeun nyaeta ngadegdeg teu eren-eren kusabab luhur pisan tali slackline nu digantungna. Saking ngadeg-degna Arsal teu tiasa ngajagi kaseimbangan janten manehna labuh nanging untungna tos diantisipasi ku tali pengaman.

Topic: sports
Kadaharan anu digoréng nyaéta jinis tuangeun anu populer di masarakat Indonésia. Sareng salah sahiji tuangeun goreng anu paling nikmat nyaéta  goreng cau. Kadaharan tradisional ieu populer pisan. Biasana cau goreng dijual di sisi jalan dibarengan ku kadaharan goreng séjénna saperti bala-bala, tahu jeung témpé.Goreng cau biasana dijadikeun ménu sasarap sasarap sareng dijabur sareng tea atanapi kopi panas. Di handap ieu conto resép kompléks pikeun nyieun kadaharan goreng cau nu gampang.

Bahan:

- cau

- uyah

- tipung

- gula

- minyak goreng

- cai

Kumaha cara masakna:

a. Lengkah kahiji, hijikeun uyah, gula, tipung jeung cai cukup kana hiji wadah sarta aduk nepi ka sagalana geus kacampur.

b. Teras potong cau janten 2 atanapi 3 bagian teras lebetkeun kana campuran anu didamel tadi.

c. Salajengna, panas minyak goreng dina pan frying sarta antosan dugi minyak panas.

d. Salajengna, nempatkeun cau anu geus dilapis ku campuran tipung kana panci.

e. Lengkah saterusna, bulak balik cau aya kalana nepi ka asak rata.

f. Lamun warna cau geus robah jadi coklat emas, mangka cau goreng geus asak.

g. Leupaskeun cau jeung solokan. goreng cau haneut tinggal dihap.

Topic: food & beverages
Kumaha sikep panghadéna dina nyanghareupan bencana alam?
Nalika kuring ngora, hobi kuring ngumpulkeun pangaweruh ngeunaan kasalametan. Ti mimiti ngumpulkeun kadaharan anu siap didahar salila sabulan nepi ka diajar nyieun seuneu maké palastik nu dieusi cai (pikeun nyieun lénsa).

Sanggeus nikah jeung teu boga anak. Henteu ogé. Mimitian diajar nahan sabab teuing depresi. Sabab salaku ibu rumah tangga kamungkinan kuring maot dina mangsa musibah kacida luhurna.

naha? sabab bapa keur mikiran pamajikan jeung anak. Upami anjeun cicing di hotél anu aya gempa, anjeun parantos kaluar ti hotél, anjeun pasti bakal uih deui pikeun mastikeun pamajikan sareng murangkalih anjeun ogé aman. Kitu deui ibu-ibu.

Ku kituna lamun maca warta, urang mindeng maca yén barudak yatim mangsa musibah alatan kolotna maot. Contona, mangsa tsunami Banten kamari. Indung jeung bapana kabur ti tsunami tapi malah terjun deui neangan budakna. Sanaos budakna salamet (tapi disalametkeun ku kulawarga sanés)

Topic: slice of life
Yati teh boga budak nu karak nincak kelas dua SD. Budak Yati ieu teh resep pisan ngagambar. Ampir unggal poe budakna ngagambar nanging kusabab mineng ngagambar diimah Yati pinuh ku kertas hasil gagambaran budakna. Kusabab pusing meresanna Yati kapikiran mangmeulikeu gadget nu tiasa dianggo ngagambar ku budakna. Saatos neangan info laptop nu cocok diinternet, Yati janten meuli laptop Asus Zenbook 14 Flip. Sanajan pangaosna rada awis nanging manfaatna saluyu sareng pangaosna. Laptop ieu tiasa dipake ngagambar kusabab laptop ieu tiasa touchscreen teras dijadikeun tablet. Salian eta laptop ieu ge spekna lumayan hade janten tiasa dianggo pikeun Yati gagawe, sapertos ngolah data.

Topic: technology
Jaman baheula, aya hiji pasangan nikah anu geus 10 taun nikah. Aranjeunna gaduh dua murangkalih sareng hirup bagja babarengan di hiji bumi leutik di pinggiran kota. Unggal isuk, salaki sok masak sarapan keur kulawargana bari pamajikan nyiapkeun budakna keur sakola. Saparantos sasarap, salaki angkat ka padamelan sedengkeun istri ngaberéskeun padamelan rumah tangga teras angkat ka kantor. Sanggeus balik ti pagawean, duanana silih tukeur carita ngeunaan poe maranehanana sarta bersantai ku nonton acara TV babarengan. Aranjeunna oge resep nyeepkeun waktos sareng kulawarga sareng babaturan caket. Sanaos henteu salawasna lancar, hirup sareng pasangan ieu salawasna pinuh ku kanyaah, dukungan, sareng pangertian pikeun anu sanes. Duanana terang yen babarengan sareng damel babarengan mangrupikeun konci pikeun ngajaga hubungan anu harmonis sareng bahagia.

Topic: slice of life
Abdi janten sobat sareng rerencangan abdi tos ti SMP. Lamun dietang-etang eta teh tos hampir sapuluh taun, teu karasa urang geus janten babaturan anu dekeut salila eta. Urang memang teu patepang unggal poe, tapi urang teu pernah ereun silih ngadu'akeun jeung silih ngadukung. Basa di sakola baheula abdi lamun ka mamana pasti jeung anjeunna. Pokona lamun aya manehna abdi moal hariwang lantaran pasti bakal rame. Abdi sareng anjeunna tos janten sobat tapi oge tos nyanghareupan seeur pisan masalah duaan, tapi eta teu ngereunkeun hubungan urang salaku rerencangan. Abdi apal sadaya masalah anu nuju manehna sanghareupan sabab manehna teu pernah ereun carita ka urang. 

Topic: slice of life
Upama dipigawe sacara rutin, kagiatan leumpang bisa mere loba mangpaat pikeun kasehatan awak. Leumpang mangrupikeun olah raga anu gampang sareng murah dilakukeun. Mangpaat leumpang teu bisa diragukeun. Ngutip tina halaman web Better Health, leumpang tiasa ningkatkeun kabugaran kardiovaskular sareng paru-paru sareng ngirangan resiko panyakit jantung sareng stroke. Sajaba ti eta, leumpang oge bisa ngendalikeun atawa ngurangan resiko darah tinggi/hipertensi, kolesterol, nyeri sendi jeung diabetes. Leumpang mantuan nyegah panyakit jantung ku nurunkeun tekanan getih sarta kadar kolesterol sarta ngalancarkeun sirkulasi getih. Leumpang oge tiasa ningkatkeun jumlah oksigen dina sirkulasi getih sareng ngabantosan ngalatih paru-paru, sabab ku napas langkung jero sareng langkung sae, panyakit paru-paru oge tiasa diubaran.

Topic: sports
Anyaran gawe di kantor pastina rada canggung lantaran can biasa jeung acan mibogaan babaturan. Tapi pastina urang kudu daek adaptasi di lingkungan anyar, ieu bakal ngalancarkeun pagawean. Aya cara-carana ngameh bisa adaptasi di kantor anyar. Nu kahiji kudu boga sikep anu ramah jeung sopan. Ulah poho jang ngagunakeun kecap punten, hatur nuhun, jeung hampura. Nu kadua kudu rajin nyatet, ngarah mun narima penjelasan ti atasan, urang teu perlu menta instruksi ulang. Nu katilu pastina kudu loba sosialisasi, waktuna bisa pas keur jam dahar beurang atawa keur istirahat, bisa oge pas saacan gawe atawa pas balik ngantor. Ku loba babaturan pastina bakal leuwih nyaman.

Topic: business
Poe Sabtu kamari, Asep jalan-jalan sareng kulawargi na. Aya indungna, rakana, sareng raina. Bapakna teu tiasa ngiring kusabab nuju damel. Tempat nu dituju ku Asep sareng kulawargi nyaeta Nagrak. Di Nagrak aya salah sahiji tempat nongkrong nu ceuk batur alus pisan tur cocog jeung ngariung. Tos nepi ka tempat nu disebat saleresna alus dekorasina ala-ala meksiko kitu, nanging patuangeunna kirang raos teu saluyu sareng pangaosna. Asep sareng kulawargi rada kuciwa kusabab teu luyu jeung nu diharapkeun. Kusabab eta Asep sareng kulawargi teu lila-lila cicing di eta tempat, saeunggeus patuangeunna seep langsung dongkap ka tempat nu sejen. Kurang rekomendasi mun dongkap ka ieu tempat.

Topic: leisures
Melak tangkal mangrupakeun hiji kagiatan dina ngolah lahan jeung melak siki-sikian atawa tutuwuhan. Melak tangkal biasana dilakukeun di kebon atawa di huma ku para patani. Teu ngan patani hungkul, loba oge masarakat nu hayang melak tangkal tutuwuhan di sabudureun lingkunganna jang nambahan estetika jeung oge kaendahan lingkungan nu aya di sabudureun. Tapi sakapeung mah masalahna teh nyaeta teu boga lahan nu cukup lega jang dipelak tutuwuhan. Komo deui cicing di komplek anu lahanna teh ngan sakitu-kituna. Tapi teu kudu pusing, urang bisa melak tangkal dina pot, teu kudu dina laha anu lega. Dina pot oge urang bisa melak rupa-rupa tutuwuhan.

Topic: slice of life
Kangjeng Nabi Muhammad saw mangrupikeun panutup risalah para nabi sareng rosul. Teu aya deui nabi saatosna. Allah ngadawuh, "Muhammad teh lain bapa ti hiji jalma diantara aranjeun, tapi manéhna téh utusan Allah jeung cap para nabi. Jeung Allah Maha Uninga kana sagala perkara.” (QS. Al Ahzab: 40). Kitab anu diturunkeun ka anjeunna, Al-Qur'an, mangrupikeun justifikasi sareng pelengkap tina kitab-kitab sateuacana. Allah ngadawuh, "Jeung Kami geus nurunkeun ka anjeun Al Qur'an kalawan haq, negeskeun naon anu saméméhna, nya éta kitab-kitab (anu diturunkeun saméméhna) jeung batu touch tina kitab-kitab lianna. maka putuskeun perkara maranéh nurutkeun naon nu diturunkeun ku Alloh (QS. Al Maidah: 48).

Topic: religion
Ayeuna mah bahan-bahan pasakan teh loba pisan dina wadah instan. Mantak babari kanu rek masak, malahan nu teu bisa masak oge kari aya kadaekna. Poe kamari kuring nyieun camilan goreng basreng. Kuring meuli basreng na ti pasar, teu hilap oge jeung bumbu taburna nyaeta atom jeung aida. Isuk-isuk kuring ka pasar jeung meuli basreng na bari meuli sayuran jang setok di imah. Beres ti pasar, kuring tuluy ngeureutan eta basreng ngabentuk jiga korek. Tas eta tuluy digoreng na minya panas, tuluy dijait jeung dibere bumbu tabur. Saasakna basreng, kuring langsung nuang make bumbu atom jeung aida. Ah rasa na ngeunah pisan.

Topic: food & beverages
Nepikeun ka ayeuna jasa ngajait masih dibutuhkeun ku masarakat jeung permintaanna tinggi. Ieu bisa ku urang gunakeun salaku dasar jang muka usaha ngajait di imah. Muka bisnis ngajait bisa ku urang lakukeun di imah, kauntunganana nyaeta urang teu kudu ngaluarkeun duit jang nyewa tempat nu pastina mahal, tapi kudu dipastikeun imah urang cukup lega jang lokasi jasa ngajait. Naha bet jasa ngajait? Tangtuna dasarna lantaran sandang mangrupakeun salah sahiji kabutuhan primer jelema. Saumur hirupna jelema bakal ngabutuhkeun pakean. Ku sabab kitu, usaha ieu mangrupakeun salah sahiji jasa nu teu pareumeun obor. Asalkeun urang bisa update ngeunaan tren fashion nu anyar jeung ngajaga kualitas produk.

Topic: business
Arsenal saenggeus kamari eleh ngalawan Spurs, ayeuna panggih jeung Newcastle. Di 8 pertandingan saacanna Arsenal teu pernah eleh, pas di pertandingan ka-9 di mana Arsenal nu kuduna meunang, nyatana eleh 2-0. Newcastle neken pamaen 5 nepikeun 6 pamaen, jeung mun maranehna nyepengan bola, mindengna teh maen bola panjang. Arsenal pas keur diteken, maranehna kawalahan anu ujung-ujungna teh maen bola panjang oge, jeung praktis kabeh bola panjang di hareup teh eleh. Lamun mere bola panjang, maranehna pan high defence, bere bola panjang di tukangna ngameh lumpat. Mun Arsenal masih kawalahan di babak kahiji make sistem ieu, di babak kadua kuduna bisa robah.

Topic: sports
Delman mangrupakeun jenis kendaraan roda dua anu kasohor di India. Delman nyaeta kandaraan anu dipake  pikeun ngangkut palanggan ti hiji tempat ka tempat anu sanes. Anu ngabedakeun delman jeung kendaraan anu sanesna, delman gaduh hateup anu tiasa dibuka jeung ditutup, janten panumpang tiasa ngarasakeun pamandangan sakurilingna. Delman oge dilengkepan ku korsi anu nyaman, sangkan para panumpang bisa ngarasakeun nyaman salila numpak delman. Delmans bisa kapanggih di India, umumna di kota badag. Kendaraan ieu oge sering dianggo pikeun acara khusus sareng kawinan. Delman nganggo tanaga kuda sangkan tiasa maju. Di Indonesia delman janten kandaraan anu biasa dipake ku keraton, hususna di Jawa.

Topic: leisures
Ayeuna urang bahas tips jitu sarapan wareg di hotel. Nu kahiji nyaeta samemeh nyandak emameun, survey heula ngurilingan tempat makanna. Tuluy tos kitu nging waka kanu makanan berat, tapi nu ringan heula jiga salad atawa bungbuahan. Tah tos makan nu ringan, ayeuna tinggal cobian hiji-hiji masakan nu disayogikeun tos asak. Nyiuk na tong seueur teuing, saalit-saalit wwe asal kacobian sadayana. Tah terus tong hilap nyobian tuangeun nu dimasak langsung ki chefna, biasana aya dina sasaungan leutik. Tah nu terakhir nyaeta nyandak dessert atawa makanan penutup jiga es krim, pudding, kue tradisional, jeung sajabana. Sarua deuih ngedukna tong ageung teuing supaya sadayana bisa kacobian. Tah mun tos dicobian sadayana, kantun eueut cai herang atanapi cai jus nu disadiakeun.

Topic: leisures
Indonesia boga loba pisan suku nu masih keneh ngamumule acara adat istiadatna. Siga babaturan urang anu karek kamari nikah, maneh na nikah make adat sunda nyaeta make acara upacara meuleum harupat jeung nijek endog. Prosesi nikahan adat sunda eta di mimitian ku acara meuleum harupat upacara ieu ngalambangkeun harepan panganten salawasna akur dina kahirupan kulawarga, jauh tina ambek-ambekan. Harupat nyaéta iteuk daun lontar anu diduruk ku panganten pikeun ngaleungitkeun masalah dina kahirupan urang tuluy ges acara akad aya acara nijek endog sebage wujud kamampuan panganten lalaki pikeun jadi kapala kulawarga anu hadé tur tanggung jawab, sedengkeun pangantén awéwé némbongkeun rasa bakti ka salakina.

Topic: culture & heritage
Tilu daftar laptop Lenovo harga lima jutaan nu alus spesifikasina. Nu kahiji nyaeta Lenovo V15-ADA. Laptop ieu dibekelan layar salebar 14 inci. RAM na 4 GB nu didukung ku penyimpanan internal 256 GB. Prosessorna geus make AMD ryzen 3 3250U. Nu kadua nyaeta Lenovo V15 Athlon Gold 3150. Laptop ieu geus ngusung layar 15.6 inci. Prosessor nu digunakeun nyaeta AMD Athlon Gold 3150. RAM na 4 GB nu didukung ku penyimpanan intern 1 TB. Nu katilu nyata Lenovo V15 Intelcore i3. Laptop ieu ngagaduhan layar 14 inci. Prosessor na geus make Intel core i3. RAM na 4 GB nu didukung ku 1 TB penyimpanan internal. 

Topic: technology
Calathea Homestay sareng panginepan anu aya di wewengkon kota Yogya sareng caket sareng karaton Yogya. Jarak calathea homestay kurang leuwih 1,1 km ti keraton yogyakarta. Calathea Homestay perenahna rada asup ka gang. Wangunan ieu ngagaduhan 2 lanté kalayan 5 kamar tidur sareng 6 kamar mandi. Di handap aya 3 kamar tidur, dapur dibagikeun, tempat parkir motor sareng area komunal. Kabéh kamar anu dilengkepan TV, kipas, eunteung jeung kamar mandi pribadi. 3 kamar tidur ieu ngagaduhan ukuran anu ageung supados tiasa dianggo pikeun 2-5 jalma kalayan ranjang tambahan. Beda jeung kamar handap. Pangkeng di luhur henteu ageung pisan. Maksimum ngan bisa pikeun 3 jalma. 

Topic: leisures
Ieu mangrupikeun sababaraha cara anu paling gampang anjeun tiasa nyobian ngalamar pikeun muka bisnis anjeun ti bumi. Lengkah munggaran anu kedah diperhatoskeun sateuacan ngamimitian usaha anjeun nyalira nyaeta rencana bisnis sareng ngadamelna sae-gancang. Biasana, rencana bisnis ieu ngandung sagala hal anu aya hubunganana sareng visi sareng misi anu bade dihontal tina usaha anu dilaksanakeun. Saha wae anu rék muka usaha sorangan, tangtu kudu nyiapkeun sajumlah dana husus anu bakal dijadikeun modal awal usaha. Sanaos henteu ageung pisan, biasana modal ieu ngan ukur tiasa dipikanyaho saatos rencana bisnis rengse. Lamun memang modal anu diperlukeun teu cukup, aya solusi sejen anu bisa dicokot. Sapertos milarian dukungan ti investor atanapi sumber modal sanés ku milarian pinjaman modal di bank. 

Topic: business
Ngopi jadi salah sahiji kabiasaan anu rutin dilakonan. Nganjangan tempat ngopi unggal isuk-isuk geus tangtu jadi kabiasaan nu teu bisa kaliwat. Aya salah sahiji tempat ngopi nu miboga interior nu estetik tur ngeunah kopina, nyaeta Dreezel di jalan Tubagus Ismail, Bandung. Ti mimiti asup, urang bakal disampakeun hiji bar tempat mesen kopi nu dipikahayang. Loba rupa olahan kopi di dieu. Aya manual brew, aya oge cappucino, latte, mocktail jeung sajabana. Salian ti kopi, Dreezel oge nyadiakeun sababaraha rupa kadaharan siga roti croissant, donat, jeung sajabana nu bisa dipesen jadi layanna kopi. Di dieu oge aya sababarah meja jeung tempat diuk di taman nu lega. Di dinya, urang bisa ngopi sabari niis kusabab tatangkalanna rimbun nu matak nyieun iuh. Hargana oge kaasup murah. Sacangkir cappucino dibandrol dua puluh dua rebu rupiah. Soal rasa geus teu kudu ditanya. Kopi di Dreezel kajaga kualiatasna kusabab manehna miboga mesin pemanggang kopi sorangan.

Topic: food & beverages
Kamari abdi sareng babaturan nonton pagelaran seni Jaipong nu diayakeun di Alun-Alun Subang. Pagelaran ieu teh diayakeun dina raraga milangkala Kabupaten Subang nu ka 73. Digelarna teh di Alun-Alun poe Minggu pisan, jadi kabeh masyarakat bisa nonton jeung memeriahkeun. Abdi indit ti imah isuk-isuk supaya bisa meunang tempat nonton na nu geunaheun. Pentasna meuni meriah, aya sambutan oge ti pak Bupati. Ieu jadi pagelaran nu meriah nu berhasil dilaksanakeun tina dua taun terakhir. Peserta nu tampil tari Jaipong teh ti berbagai komunitas seni tai nu aya di kabupaten Subang. Beres acara Jaipongan na mah abdi langsung uih we da bisi macet.

Topic: culture & heritage
Gong, anu katelah oge ku istilah Kromong (Sangga) nyaeta ngaran pakakas musik tradisional di Kalimantan Barat anu bisa dipake dina kagiatan sapopoe dina kasenian atawa bisa oge dipake dina upacara adat. Alat musik gong ieu dijieun tina bijih beusi. Gong lain ngan saukur dianggap alat musik wungkul, tapi oge mangrupa barang anu boga ajen kaagamaan. Ieu bisa dibuktikeun tina fungsi gong sorangan anu mineng dipake salaku sarat utama dina nikah adat, mayar adat, upacara kanggo nu maot jeung saterusna. Disagigireun ti eta, gong oge dipake minangka hiburan musik dina pesta-pesta adat, sapertos gawai (pesta panen), ngabageakeun semah jeung tarian pangiring.

Topic: culture & heritage
Gunung Ijen di Banyuwangi Jawa Timur loba didatangan ku wisatawan, kaasup ti mancanagara. Salian ti pintonan anu spektakuler, atraksi séjén Kawah Ijen nyaéta seuneu biru langka. Seuneu biru ngaduruk dina kawah di puncak Gunung Ijen. Pikeun ngahontal puncak, anjeun kedah leumpang 3 kilométer salami 2 dugi ka 3 jam. Sanaos jalur pendakian anu rada hese, sadayana bakal kabayar ku kaéndahan alam anu anjeun tiasa nikmati dina jangkungna 2.386 méter di luhur permukaan laut. Kawah Ijen ngabogaan warna héjo Tosca anu éndah tur menawan. Warna kawah ieu ogé mangrupa salah sahiji daya tarik pikeun wisatawan pikeun ngarebut momen. Nganjang ka Gunung Ijen, pasti anu dipilarian wisatawan nyaéta ningali fenomena blue fire. Fenomena langka ieu asalna tina gas sulfur tekanan tinggi anu némbak tina celah-celah batu anu suhuna ngahontal 600 darajat Celsius. Sedengkeun warna biru dihasilkeun tina rapatna gas walirang jeung hawa sabudeureunana. kaasup seuneu biru di Kawah Ijen. Sabab ngan aya dua fenomena langka di dunya, nyaeta Indonesia jeung Indonesia
Islandia.

Topic: leisures
Kuring teu apal ayeuna teh hayang ngajalin jeung babaturan teh kumaha. saprakpak kuring nutup diri ti babaturan, kuring sok ngajauhan ti jelema anu ceuk kuring mah eweh pentingna jeung kuring, Aya rarasaan anu kasieun, sapertos sieun dijauhan, sieun dimanpaatkeun hungkul, jeung sajabana. Kajadian baheula, kuring pernah boga babaturan anu sok babarengan, ngan beuki dieu teh babaturan teh asa eweh manpaatna jeung urang, nu mana sok ngajak ka tempat jauh, sok boros, jeung aya hiji hal anu ngakuciwakeun, nyaeta manehna jadi babaturan kuring teh meh bisa niron hungkul. Tidinya kuring ngarasa eweh babaturan anu bener-bener nyobat pisan, kabeh ge ngan saukur ngamanpaatkeun hungkul.

Topic: slice of life
Tari Saman janten salah sahiji media anu dipake pikeun nepikeun da’wah jeung nasihat. Tari ieu sorangan ngagambarkeun kaagamaan, tata krama, atikan, kakompakan, kapahlawanan, jeung kebersamaan. Tari Saman nyaeta tarian anu asalna ti suku Gayo sarta biasana dipentaskeun dina hajatan penting dina acara adat. Lirik-lirik dina ieu tari oge ngagunakeun basa Gayo. Salian ti eta, tari ieu oge mineeng dipentaskeun nalika mieling Maulid Nabi Muhammad SAW. Sababaraha literatur nyebutkeun yen Syekh Saman, saurang ulama ti suku Gayo di Aceh Tenggara, manggihan jeung ngadegkeun tari Saman nepi ka ahirna ditetepkeun ku UNESCO minangka Representative List of Intangible Culture di 24 Nopémber 2011.

Topic: culture & heritage
Aya loba pisan jenis kompor jaman ayeuna jinis kompor, tapi sigana ayeuna anu paling cocog nyaéta ngagunakeun kompor gas, baheula urang ngasakan dahareun make hawu nu bahan bakarna kai jadi mun rek masak kudu neangan kai heula, makin kadieu loba jelema nu ngagunakeun kompor minyak tanah, kompor ieu leuwih praktis mun di bandingkeun jeung hawu tapi lila kalilan harga minyak tanah mahal terus parindah make kompor gas, nepi ka ayeuna mun di bandingkeun emang kopor gas masih nu leuwih alus, praktis jeung irit boh dina waktu jeung bahan bakarna. Harga kompor gas oge masih kaitung murah  jeungbisa di pake dina jangka waktu anu panjang. 

Topic: food & beverages
Minggu kamari urang jeung babaturan ulin ka monas di jakarta, teu di sangka di monas na keur aya acara rame pisan loba stan stan dahareun tradisional nepuka dahareun dahareu atawa jajanan anu viral. Didinya ge di suguhkeun tarian khas betawi nyaeta tari yapong. Eta pertama kali na urang jeung babaturan nyaksian langsug tari yapong teh. Tari yapong teh gerakanna lincah terus di iringan ku lagu nu di nyanyikeun ku penyanyi "ya ya ya" tuluy di iringan ku musik anu has nu sada na siga "pong pong pong". Mereun eta bisa jadi asal kunaon tari ieu di ngaranan tari yapong, selain nyaho gerakan na urang jadi nyaho asal muasal ngaran na tari ieu. 

Topic: culture & heritage
Tempat ibadah agama Hindu katelah ku pura. Di Indonesia, Bali dipikawanoh minangka wewengkon anu loba pura sarta mayoritas pendudukna Hindu. Unggal kulawarga Hindu boga pura kulawarga pikeun nyembah Hyang Widhi jeung karuhun. Pura ieu oge beuki rame ku semah samemeh perayaan Poe Nyepi. Numutkeun situs Candi Perpustakaan Nasional Indonesia, unggal desa di umumna aya tilu pura utama anu disebut Pura Tiga Kahyangan atawa Pura Tri Kahyangan (tri = tilu), anu bobodoan jadi tempat pamujaan Sang Hyang Widi Wasa. Salian ti Pura Kahyangan Desa, aya oge anu katelah Pura Kahyangan Jagat. Candi Kahyangan dipake pikeun muja Ida Sang Hyang Widi Wasa jeung arwah para karuhun.

Topic: religion
Liburan sakola kamari dulur urang nu ti bekasi datang rek liburan di purwakarta, dulur urang nyaeta guru, guru nu ngajar di sakolah negeri di bekasi jadi bisa libur mun libur sakola. Poe minggu na urang langsung ngajakan jalan jalan ka Jatilhur, urang naek motor ka jatilihur 2 motor boncengan, Perjalanan ka jatiluhur lumayan jauh ti cibatu bisa sa jam leuwih jaba pas nepi jeung meuli tiket antri. Jatilihur rame mun usum Liburan. loba nu rek jalan jalan ka jatilihur, di pintu asup urang ningali loba kendaraan ti mobil pribadi nepi ka aya nu nek mobil bak. Loba oge nu daratang ti luar kota kabeh rek jalan jalan jeung liburan di jatiluhur.

Topic: leisures
Alat nu serbaguna sakaligus murah jeung bisa dibabawa nyaeta panci elektrik. Panci elektrik bisa dipake sagala rupa, jang masak, ngahaneutkeun, jeung ngagodog oge bisa. Tapi aya sababaraha kakurangan anu aya di panci elektrik. Panci ieu bisa dibawa kamana wae tapi kudu aya listrik jang nyolokeunna. Tuluy listrik anu dipakena oge gede, umumna 400 watt. Jadi lamun imah atawa tempat nu wattna saeutik mah sok pareum da teu kuateun. Tuluy masakan anu dipasak ge sakapeung sok bau beusi tina bahan panci elektrikna. Jadina sok teu ngeunah. Jeung deuih teu bisa nagen ditinggalkeun, teu kawas mejikom. Panci elektrik lamun geus beres dipake kudu buru-buru dicabut deui. Lamun nyolokeun kana listrik oge sok aya percikap listrik, jadi sok sieun kasetrum.

Topic: food & beverages
Aya carita sireum jeung japati. Baheula aya sireum nu labuh kana cari pas keur nginum di sisi walungan. Tuluy aya manuk merpati nu bageur nulungan ku cara nyodorkeun daun jang cecepengan kanggo sireum. Daun eta ku si merpati ditarik nepikeun ka sisi walungan ngarah sireum bia naek ka luhur. Saenggeus kitu sireum ngucapkeun hatur nuhun, dua-duana ngalanjutkeun perjalanan sewang-sewangan. Sababaraha poe kahareupna, sireum ninggali hiji tukang moro nu keur ngincer manuk merpati nu pernah nyalametkeun sireum pas tina cai. Tuluy sireum nyobaan ngegel suku si tukang moro eta jeung ngingetan manuk merpati eta ngeunaan bahaya eta salaku bentuk bales budi si sireum ka si manuk merpati.

Topic: culture & heritage
Sholawat ka Nabi Muhammad mangrupakeun salah sahiji amalan nu dianjurkeun pisan dina Islam. Bisa dilakukeun saberes sholat atawa dina waktu-waktu tertentu siga geus sholat subuh. Sabab sholawat ka Nabi mangrupakeun wasilah ampunan ti Allah SWT jeung kakabulna doa. Sakumaha Rosul pernah ngajelaskeun dina hadis lamun tiap jelema nu sholawat ka mantenna bakal dihampura sapuluh dosa jeung diangkat saloba 10 kali derajat. Sholawat oge jang kaum muslim berekeun ka mantenna lain ngan saukur Rosul hungkul tapi bakal balik deui ka jelema nu sok sholawat. Sabab Rosululloh teh mangrupakeun kakasih Allah nu makshum jadina sholawat eta ngan hanya bentuk rohmat ka umatna.

Topic: religion
Yayan leuwih resep dahar jajan tibatan sayur jeung buah, ngadadak pingsan sabab beuteungna karasa nyeri. Sanggeus ditalungtik, tétéla yayan téh inggét pentingna dahar diet saimbang. Carita yayan ngenaan kadaharan kudu nu sehat, murangkalih diajarkeun ngeunaan akibat anu henteu pikaresepeun tina henteu resep tuangeun tuangeun anu séhat sareng kumaha tuangeun anu séhat tiasa ngarobih kaayaan fisik sareng spiritual anu langkung saé. kurang gizi alatan teu hayang dahar gizi saimbang. Kolot jeung guru-guru yayan di sakola ogé nyieun trik sangkan yayan ngadahar sayuran jeung kadaharan saimbang séjénna. pentingna dahar diet saimbang. Kumargi kitu murangkalih diajarkeun ngeunaan akibat anu henteu pikaresepeun tina henteu resep tuangeun-tuangeun anu séhat sareng kumaha tuangeun anu séhat tiasa ngarobih kaayaan fisik sareng spiritual anu langkung saé.

Topic: food & beverages
Biasana kuring mun beres lebaran sok jalan-jalan jeung kulawarga ka Pantai Pangandaran. Kuring sakulawarga sok ngahaja indot make motor supaya bisa nerobos macet jeung supaya didituna bisa bebas kaditu-kadieu. Mun tos lebaran mah di Pantai Pangandaran teh sok pinuh pisan ku pengunjung. Kaayaan pantaina sok tara kaciri pasir, bakat teuing ku pinuh ku jelama nu mantai. Malah kuring pernah teu kabagean penginapan sabab geus pinuh kabeh. Tapi teu nanaon, kuring sakulawarga nu penting bisa mantai ka Pangandaran. Mun ngebak isuk-isuk ge angger loba jelema, da aralim kapanasan meureunan. Biasana mun pinuh kitu, kuring mah sok meuntas ka pasir putih. Didinya mah rada aya tempat kosong jang menikmati endahna pamandangan pantai jeung laut.

Topic: leisures
Urang Bandung pasti pernah ka Kiara Artha Park. Teu heran sabab tempat nu aya di Kiara Condong ieu cocok pisan kanggo jalan-jalan santai sareng kulawargi. Di dieu aya wahana trampolin, jeung sajabana. Aya oge Taman Korea, urang tiasa ngarasakeun suasana taman kawas di Korea Selatan. Urang tiasa mapah sante sabari ngahirup angin seger atawa nyewa sapedah. Di dieu oge aya restoran sapertos Mekdi. Lamun datang kadieu di dinten Sabtu jeung Minggu urang bakal nigal seeur pisan tukang jualan di sisi area tempat ieu. Komo mun datang wengi, biasana aya pertunjukkan cai mancur warna-warni. Tempat ieu oge biasana janten tempat acara-acara gede, sapertos konser.

Topic: leisures
Jalmi anu ngalakukeun usaha disebut pangusaha. Manehna kedah tanggung jawab dina sagala proses persiapan jeung ngalakukeun kabeh proses bisnis, mulai ti meser barang nepikeun ngaical barang eta. Matak pangusaha mah kedah boga elmu jeung kedah tiasa maca kondisi pasar supados teu salah milih barang anu bakal diical. Tujuanna nyeta supados meunang untung anu leuwih gede tipada barang anu tos aya. Aya sababaraha harti wirausaha numutkeun para ahli. Anu kahiji numutkeun ka Richard Cantillon (1775) anu nyebutkeun yen wirausaha teh nyaeta saurang pangusaha anu meser barang ayeuna ku harga anu geus pasti, tuluy ngaical deui barang eta ku harga enu teu pasti. 

Topic: business
Di umur 27 tahun ieu, loba kasibukan anu meakeun waktu sapopoe Danis. Nanging, aya hiji kabiasaan anu teu pernah leungit di waktu-waktu lowong manehna sapopoe, nyaeta maca buku. Maca buku jadi kabiasaan tileuleutik Danis. Dina sapoe, Danis ngalowongkeun waktu 3 jam jang maca buku. Naon wae buku dibaca. Novel, kumpulan carpon, artikel jeung sajabana. Paling resep Danis maca novel karangan penulis Jepang, Haruki Murakami. Manehna ngarasa, tulisan-tulisan Haruki Murakami endah jeung mawa katenangan. Beda jeung penulis-penulis lain anu rumit, Haruki Murakami bisa nyaritakeun topik anu beurat jadi carita anu simpel. Utamana, novel Norwegian Wood nu jadi favorit Danis. Nepika ayeuna, manehna masih keneh maca eta novel padahal geus apal caritana. Tatapina, Danis ngarasa unggal beres maca carita eta manehna ngarasa kahibur.

Topic: leisures
Sasih Muharam nyaeta salah sahiji sasih suci anu dianggap sakral ku sadaya umat Islam. Dina sasih ieu umat Islam dititah ningkatkeun ibadah supados langkung caket ka Allah SWT. Di jaman Nabi, nalika asup kana bulan Muharam, umat Islam dilarang ngalanggar syariat atawa ngalakukeun tindakan anu ngakibatkeun dosa. Bulan ieu oge dipikawanoh pisan pikeun rupa-rupa kautamaan na. Kautamaan Sasih Muharram anu kahiji, nyaeta dosa jeung pahala bakal dihitung dua kali leuwih loba ku Alloh, janten urang kudu ati-ati. Anu kadua nyaeta sasih Muharram kaasup hiji ti opat sasih anu diutamakeun di Islam. Tilu sasih anu sanesna nyaeta Dzulhijjah, Rajab, jeung lDzulqa'dah.

Topic: religion
Ngeunahna gawe di kantor teh urang dibere fasilitas anu memadai jang ngadukung potensi urang. Oge di kantor sabab orang-orangna rajin jeung gercep sok jadi kabawakeun urang oge anu biasana lelet. Mun gajih mah geus pasti bakal tetep moal ngurangan, nu aya oge naek sanajan naekna teu signifikan teuing. Komo deui mun akhir taun atawa pas lebaran sok meunang bonus. Gawe di kantor oge geus disadiakeun dahareun atawa cemilan jang didahar, jadi urang teu kudu meuli, bisa leuwih ngahemat. Jeung ngeunahna bisa panggih jeung babaturan anu ti luar daerah, bisa apal karakteristikna. Urang oge jadi bisa mibogaan loba koneksi boh ka babaturan atawa ka atasan.

Topic: business
Nulis sajak mangrupa kagiatan anu ngamungkinkeun hiji jalma ngebrehkeun pikiran jeung perasaan ku cara nu leuwih kreatif jeung artistik. Nulis sajak bisa jadi kagiatan anu mangpaat keur ngeusi waktu luang. Ieu lengkah-lengkah anu bisa dilaksanakeun dina nulis sajak. Kahiji, pilih tema atawa topik nu rek ditulis. Tema atawa jejer teh bisa naon waé, tina rasa, pangalaman, atawa tempat. Kadua, tangtukeun jenis sajak nu rek dijieun. Aya rupa-rupa jenis puisi, saperti puisi bebas, puisi kuno, soneta, gurindam, jeung sajabana. Pilih jenis sajak nu luyu jeung téma atawa jejer nu rek ditulis. Katilu, nangtukeun jumlah baris jeung jumlah kecap dina unggal baris. Sababaraha jenis puisi mibanda aturan husus ngeunaan jumlah larik jeung jumlah kecap dina unggal padalisan. Kaopat, nulis sajak ngagunakeun basa nu endah tur nyentug kana manah. Gunakeun kecap-kecap sareng kalimah anu ngalir kalayan sae. Kalima, ngedit jeung ngarevisi puisi anu geus ditulis. Pariksa deui sakabeh sajak pikeun mastikeun aliran jelas tur basa nu merenah. Terakhir, anjeun tiasa nyebarkeun atanapi ngabagi sajak anu parantos didamel. Anjeun tiasa ngabagi sajak sareng rerencangan atanapi kulawarga, bisa oge nyebarkeun eta sajak dina internet.

Topic: leisures
Salian ti hobi olahraga, urang oge hobi dahar jeung nongkrong. Lamun dahar urang resep ka mie bakso. Lamun nongkrong urang sok neangan cafe nu keur hits. Biasana urang neangan mie bakso anu mie na teh laleutik, jeung kuahna medok, tuluy baso na teh nu laleutik lain nu garede siga baso urat atau cincang. Urang dahar mie bakso rada mindeng, bisa kana sapoe sakali ku bakat resepna dahar mie bakso. Komo lamun keur teu nafsu kana sangu. Tuluy urang resep nongkrong teh biasana lamun keur aya gawean, kadang mun gawe di imah mah sok jenuh, jadi sok ngahajakeun neangan cafe meh aya suasana anyar. Menu nu di pesen kopi Americano, jeung dahareunna paling cireng atawa kentang, anu harampang.

Topic: leisures
Jualan di Instagram oge ayeuna mah babari. Sanajan Instagram sok dipake mosting foto-foto nu aestetik, tapi loba oge jelema nu neangan produk nu rek dibeulina di Instagram. Sabab foto atawa video leuwih jelas bisa ditinggalian tiap katalogna. Urang oge salaku penjual bisa ngatur jangkauanna, mun jangkauanna hayang luas jeung dikenal batur biasana sok dilakukeun promosi, promosi ieu tangtuna urang kudu ngaluarkeun duit ku cara mayar ka pihak Instagramna. Tapi biasana duit nu dikaluarkeun teh balik deui lantaran jadi loba penjualan. Nu penting mah foto atawa video nu ditampilkeun teh menarik, jeung batur hayang ngaklik akun urang. Mun geus ngaklik kitu, biasana sok ninggali produk-produk nu sejen oge.

Topic: business
Lamun di Amerika aya nu namina salad, urang Sunda oge gaduh anu namina lotek. Lotek dijieun ti rupi-rupi sayuran, aya toge; waluh; kacang panjang; engkol anu dibanjur ku bumbu kacang jeung dipurulukan bawang goreng. Aya dua macem lotek nyaeta lotek atah jeung lotek asak. Bumbu lotek dijieun ti suuk goreng jeung hui sakedik teras direndos jeung dicaian sakedik. Emam lotek sehat jeung pasti wareg sabab aya kacang jeung waluh, tapi lamun can wareg oge bisa ditambihan lontong atawa disanguan, tong hilap ngangge kurupuk. Kadang-kadang aya oge anu sok nambihan tahu goreng atawa tempe goreng anu dipotong laleutik kotak-kotak di lotek.

Topic: food & beverages
Laptop mimitina sacara signifikan langkung laun tibatan komputer desktop. tapi kamajuan dina téhnologi manufaktur geus diwenangkeun laptop pikeun ngalakukeun ampir sarua jeung komputer desktop PC. Nyatana, laptop high-end sering langkung saé tibatan komputer desktop spésifikasi rendah. Kaseueuran laptop ogé kaasup kana sababaraha palabuhan I/O, sapertos port USB, anu ngamungkinkeun keyboard sareng mouse standar tiasa dipake jeung laptop. Laptop modern sering kalebet adaptor jaringan nirkabel, anu ngamungkinkeun para pangguna ngaksés Internét tanpa perlu kabel atawa anu biasa di sebut wireless. Laptop oge tutuluyan ngarubah jeung berkembang supaya bisa leuwih canggih deui, ayeuna geus loba di jieun laptop anu ukuran na leuwih leutik tapi fungsina sarua nu di sebut notebook.

Topic: technology
Abdi nembe sabulan cicing di kontrakkan anu anyar, masih keneh teu acan dekeut sareng tatanggi. Tapi poe ieu aya hiji kajadian anu ngajadikeun abdi kenal sareng manehna. Jadi abdi teh ngontrak di hiji kontrakan anu imah-imahna sabeulahan, di bagian luhur teh aya loteng kanggo moe acuk. Abdi kaasup anu mineng moe acuk di luhur. Asalna mah teu aya masalah, tapi sababaraha minggon ieu abdi karek nyadar yen acuk abdi teh aya nu leungit. Asalna mah anu leungit ngan kaos kaki hungkul, beuki lila tiung oge leungit, tuluy aya baju nu leungit. Masalahna eta teh baju anu alus keneh. Abdi bade naros ka tatanggi oge bingung naros ka saha, bisi janten masalah anu badang. Lantaran teu resep ka tatanggi anu sok maok acuk atur, abdi mutuskeun ngalih ka kontrakan anyar. 

Topic: slice of life
Kevin Sanjaya Sukamuljo (lahir 2 Agustus 1995  nyaéta saurang pamaén badminton ganda campuran putra Indonésia. Atlét ieu mangrupa pamaén ti kleub Djarum di Kudus, Jawa Tengah sarta ngagabung ti taun 2007. Bareng jeung pamaén tim putra séjénna manéhna meunangkeun medali emas dina Asian Games 2015. Kevin ayeuna dipasangkeun sareng Marcus Fernaldi Gideon dina ganda putra. Ti 2017 dugi ka 2022, kacatet yén Kevin sareng Marcus rengking ka-1 di dunya pikeun waktos pangpanjangna dina séktor ganda lalaki. Anjeunna parantos kéngingkeun 36 gelar dina karir badmintonna kalebet janten juara ganda putra All England 2017 sareng 2018, sareng ogé Asian Games 2018. Kevin sareng Marcus ogé anggota Tim Nasional Badminton Indonésia anu janten juara Asian Games 2015 (SEA Games). ), Kejuaraan Tim Asia taun 2016, 2018, 2020, jeung Kejuaraan Piala Thomas anu jadi gelar kahiji Indonésia dina 19 taun ka tukang.

Topic: sports
Jaman baheula di hiji kampung di Jawa Tengah, hirup hiji randa ngaranna Mbok Srini. Lantaran kasepian, manehna bener-bener ngarep-ngarep ayana budak, tapi hanjakal harepan eta musnah lantaran salakina geus pupus. Saban poe teu eureun-eureun Mbok Srini ngadoakeun sangkan manehna bisa dibere anak pikeun ngahariring hirupna. Dina hiji poe, buta hejo (buto ijo) nu kabeneran keur ngaliwat ngadenge doa Mbok Srini. Buto Ijo tiasa ngabulkeun pamenta Mbok Srini, manehna bakal masihan budak, tapi aya syaratna nyaeta lamun budakna geus genep teun, budak eta bakal dijemput deui ku Buto Ijo. Mbok Srini meunang biji bonteng kanggo dipelak, tina bonteng eta aya hiji orok anu bakal jadi putrana.

Topic: culture & heritage
Salah sahiji hal anu penting nu bisa dilakukeun ngameh Islam tetep bertahan nepikeun ka akhir zaman teh nyaeta ku cara dakwah. Dakwah teh nyaeta hiji kata nu artina menyeru lain nitah. Pas ngalakukeun dakwah, henteu dianjurkeun pisan jang nyumputkeun hiji hal, sakabeh kabenaran kudu didugikeun, sanajan hal eta bisa wae dampakna goreng. Dina merhatikeun dakwah kudu merhatikeun loba aspek salah sahijina nyaeta jelema nu bakal urang bere dakwah. Sabab jelema nu bakal dibere nasehat atawa dibere dakwah teh nyaeta jelema-helema nu asalna ti rupa-rupa adat, budaya, suku, elmu jeung kasang tukang sosisal nu beda-beda. Hal ieu ge nu nyieun cara nyampaikeun dakwah jadi beda-beda.

Topic: religion
Sadayana di handapeun mangrupakeun HP hargi 10 juta nu geus  kalebet lensa. Pribadi, abdi nganggo X100, nu boga dial manual pikeun speed jepret jeung aperture lénsa, tapi kaméra ieu teu bisa ngarobah lénsa, jadi meureun teu sadaya jelema bisa cocog eta Kalau untuk sekadar bikin foto bagus, kamera mirrorless/DSLR modern dari merk apapun pasti lebih bagus dari ponsel seri teratas mau itu Samsung Galaxy S, Huawei, atau iPhone terbaru sekalipun. Sensor besar enggak bohong, kok. Tapi tentu agar maksimal, setidaknya Anda harus belajar segitiga eksposur dan komposisi. Oh iya, plus pakai lensa bagus juga. Jangan lensa kit, dan kalau bisa jangan lensa zoom. Lensa fix dengan bukaan besar punya hasil memuaskan; kita jadi bisa memotret dalam kondisi pencahayaan kurang dan bonusnya bisa foto dengan latar belakang blur alias bokeh.

Topic: technology
Kuring pernah liburan ka leuweung bari survey lokasi jang pendidikan. Kuring duaan jeung babaturan. Surveyna nyaeta nguriligan komplek batukuda, neangan lokasi nu cocok jang pendidikan. Duh ning ieu tempat teh kacida luasna, pamandangan na ge indah pisan. Caina ngalimpah sabab langsung tina sumber cai Manglayang. Tos beres tilu kuriling, urang akhirna nangtukeun lokasi. Pas turun ka lebak, eta babaturan abdi tiseureuleu, untung teu labas kana gawir. Duh meuni geus deg degan teu kira-kira, tapi bari hayang seuri oge. Untungna babaturan teu kunanaon. Tah baraya, kade nya mun nuju di Batu Kuda, sabab jalan jukut na leueur. Bisi kajadian jiga babaturan abdi, kade leuwih waspada!

Topic: leisures
Cedera biceps bisa bisa lumangsung salaku kusabab aktivitas fisik kayaning ngangkat beurat atawa narik beurat. Sanajan disebut biceps cimata, éta sabenerna lumangsung dina urat (jaringan konéktif nu nyambungkeun otot jeung tulang).Biceps sorangan mangrupa otot dominan dipaké dina ngalakonan kagiatan sangkan biceps robek umumna bisa didiagnosis ku dokter dumasar kana sajarah keluhan sarta pamariksaan fisik sorangan. Nyeri ngadadak di hareup taktak, tiasa dibarengan ku sensasi jaringan peupeus dina taktak / panangan luhur, Karasa nyeri nalika ngangkat panangan luhur, Aya benjolan (massa) dina taktak atawa panangan luhur. Sajauh ieu masih aya perdebatan ngeunaan kabutuhan prosedur bedah pikeun bicep torn. Salian prosedur bedah, biceps torn dirawat ku rehabilitasi sareng ubar pikeun ngatasi keluhan anu timbul sapertos nyeri atanapi bareuh. Anjeun kedah konsultasi langsung sareng dokter anjeun ngeunaan ieu supados nampi perawatan anu cocog sareng kaayaan anjeun. Kuring nyarankeun yén anjeun konsultasi sareng ahli bedah ortopedi pikeun kéngingkeun perawatan anu optimal.

Topic: sports
Di daerah Kabupaten Sumedang, aya tampat kemping nami na Barubereum. Barubereum lokasina aya di suku Gunung Manglayang. Janten upami urang bade naek ka Gunung Manglayang urang tiasa mapay ngaliwatan Barubereum. Tapi upami urang teu aya niatan ka Manglayang urang oge tiasa kemping di tempat anu to disadiaan. Di Barubereum oge aya mushola jeung kamar cai anu lumayan seeur. Upami bade ka Barubereum urang tiasa ngangge mobil atawa motor, tapi urang kedah ati-ati lantaran jalan ka Barubereum seeur babatuan, urang oge bakal sering ngadangu sora tongerek pa saut-saut pas sonten. Aya ayunan jeung tempat ulin kanggo murangkalih di caket tempat parkir.

Topic: leisures
Camilan kukis cokelat jadi camilan nu sering dijieun ku simkuring. Kukis cokelat didamelna tina tarigu, susu, jeung cokelat. Warnana cokelat pisan terus teksturna ngerekes. Diluhurna biasa ditambahan ku chocochips atawa cokelat guruntulan, tapi aya oge nu ngangge biskuit regal. Bauna seungit cokelat sabab da emang bahan nu dominan na nyaeta cokelat. Upami dipotongkeun, beuh bentuk na nu garing bakalna ngerekes pisan mun digegel teh. Ngan, upami disimpen na teu tarapti mah pasti bakal gancang bubuk, sabab kabadug atawa katindihan. Ku kituna, perlu disimpen dina toples nu bener terus aya tutupan supaya angger ngerekes moal peot. Ieu camilan biasana diwadahan kana toples bari dientep rendengkeun.

Topic: food & beverages
Kuring ngawitan nganggo HP Poco F4 dinten Senen ping 9 Juli 2022 sakitar jam 08.00 WIB, teu lami dugi ka Bandara Husen Satranegara Bandung. Dina waktos éta, batréna 98 persén dicas sareng siap pikeun pindah. Kira-kira leuwih ti saratus poto, puluhan vidéo, jeung puluhan rekaman audio dicokot dina kurang leuwih 2,5 jam. Telepon sélulér rada haneut tapi henteu ngaganggu kinerja pisan. Kagiatan tetep lancar sareng telepon sélulér henteu nunjukkeun tanda-tanda katinggaleun atanapi ngalambatkeun nalika dioperasikeun. Sanggeus ninggalkeun pabrik perakitan tempat kuring digawé, kagiatan dituluykeun ku dahar beurang sarta nganjang ka sababaraha lokasi di Batam nepi ka soré geus kitu kuring ogé balik pikeun nguji kaméra ponsel pikeun nyandak gambar di sabudeureun.

Topic: technology
Kadu mangrupakeun buah anu miboga kandungan gizi anu loba, sabab ngandung loba serat, karbohidrat, protein, vitamin, jeung mineral. Nanging, duren oge ngagaduhan eusi kalori anu cukup luhur, ku kituna kedah dikonsumsi sacara bijak. Buah ieu sering dijual di pasar di Asia Tenggara, sareng oge sayogi di sababaraha nagara sanes di dunya. Kadu oge mindeng dipake dina masakan tradisional di sababaraha nagara, kayaning nyieun es krim, roti jeung inuman. Milih kadu anu sae mangrupikeun salah sahiji cara anu penting pikeun ngaraosan rasa nu paling nikmat. Ieu sababaraha tip anu tiasa ngabantosan anjeun milih durian anu sae. Kahiji, pilih durian anu kulitna teu ruksak atawa kapotel. Kadu anu geus ruksak atawa kulit mesek biasana geus teu seger deui jeung moal jadi alus. Kadua, pilari kadu anu beuratna cocok jeung ukuranana. Kadu anu hampang teuing atanapi beurat teuing biasana henteu seger sareng moal ngeunah. Katilu, nengetan warna kulitna. Kadu anu kulitna hejo semu coklat atawa koneng herang biasana seger jeung bakal boga rasa anu nikmat. Sedengkeun anu kulitna semu coklat atawa hideung biasana geus teu seger deui jeung rasana geus teu ngeunah. Salajengna, milarian kadu anu seungit. Kadu anu ngabogaan aroma anu kuat biasana seger jeung bakal boga rasa nikmat. Sedengkeun nu aromana lemah biasana geus teu seger deui jeung moal boga rasa amis nu dipiharep. Lengkah saterusna, milih kadu anu dagingna lemes sareng bodas. Kadu anu dagingna garing atanapi coklat poek biasana henteu seger deui sareng moal raoseun. Ku nuturkeun tips ieu, anjeun bakal leuwih gampang pikeun manggihan kadu nu seger tur nikmat.

Topic: food & beverages
Salah sahiji barang elektronik anu keur loba dibutuhkeun ayeuna nyaeta air fyer. Alat ieu teh loba digunakeun jang gaganti penggorengan. Mun biasana bahan masakan teh digoreng ku minyak jadi lunyu, tah air fyer mah ngagoreng makanan tapi teu lunyi, jadi hasilna jiga dipanggang kitu. Jadi, air fyer teh loba digunakeun ku nu program diet atawa nu ngamulai ngajalani pola hidup sehat. Nu biasana makanan teh sok digoreng wae, tah ieu jadi alternatif sehatna tina proses gogoreng. Air fryer teh loba pisan dipake ngolah makanan nu sehat. Geus kitu, sumber panas na teh dihasilkeun tina listrik, jadi bisa bari ditinggalkeun jiga penggunaan oven. 

Topic: technology
Sabab baheula mah, boga pasangan anu perfeksionis, pinter jeung boga karir cemerlang di kampus. Teu merta nyieun kuring senang. Pangalaman éta ngajantenkeun kuring sadar pisan dina milih pasangan ieu: Teangan jalma anu sami-sami nyaman sareng urang, kanyamanan. Abdi nyaman, anjeunna oge nyaman. Teu perlu make up. Abdi sapertos kieu, anjeun sapertos kitu. Urang nampi sifat masing-masing anu aya dina diri urang pribadi.
Silih hormat, naon waé usaha anu urang lakukeun pikeun anjeunna anjeunna ngartos éta. Sabalikna, urang ngahargaan naon anu anjeunna nyobian pikeun urang. Berjuang nyalira tangguh. capé.
Teraskeun. Anjeunna nyarioskeun naon anu kuring kahartos, kuring nyarioskeun naon anu anjeunna tiasa ngartos. Sanaos urang diajar di jurusan anu béda-béda, anjeunna ngajar kuring sababaraha bahan anu hésé pikeun kuring. Malah ayeuna mah basa manéhna keur digawé, kuring ogé bisa jadi cadanganna lamun manéhna butuh bantuan.

Topic: slice of life
Sangu lengko nyaéta kadaharan has ti Cirebon, Jawa Barat anu kasohor ogé di wewengkon Pantura. Sangu lengko diwangun ku sapotong témpé, tahu, bonteng, tauge rebus, sarta diasupan sambel kacang jeung kecap amis. Cara nyieun sangu lengko: 1. Aduk tempe jeung tahu jeung bumbu taneuh jeung cai. Ninggalkeun salila sahenteuna 10 menit pikeun rasa pikeun infuse. Anjeun oge bisa make bumbu tempe instan lamun teu hayang ngaganggu. 2. Goreng tempe jeung tahu, angkat, sisihkan. 3. Terus nyieun saos. Aduk kacang jeung rempah taneuh. Tuang dina cai panas sarta aduk. 4. Susun sangu dina piring, tambahkeun tahu, tempe, tagoe rebus, irisan bonteng. Tuang saos ka dinya sarta tambahkeun kecap amis. 5. Taburkan sangu lengko dengan irisan daun bawang dan bawang goreng.

Topic: culture & heritage
Cipanas Galunggung jadi salah sahiji wisata nu teu kungsi raat pengunjung. Di tempat ieu nyadiakeun destinasi kolam renang nu eusina cai panas langsung ti sumber air panasna. Di tempat wisata ieu aya tilu zona kolam, nu ka unggal zona teh asupna mayar deui. Total kolam renangna aya sakira sapuluh kolam ti kolam gede dugi ka kolam budak. Didiru aya oge kolam nu langsung nyekat tina solokan cai panasna. Aya oge kolam nu jadi pusat ngaburial sumber cai panasna. Salian kolam renang, aya oge privat room paranti ngeueum cai panas. Totalna aya dalapan ruangan, nu mayar asupna sapuluh rebu. Mun ameng kadieu teu kudu riwan ku bekel da seueur warung di sakitaran parkiran.

Topic: leisures
Dina yutub biasana arurang sok nonton pidio batur ngadahar dahareun. Yutuber anu gawena dahar teras dipidokeun ngarana mukbang. Mukbang teh aslina mah pidio urang keur dahar anu ditontonkeun ka batur. Di Indonesia biasana yutuber mukbang sok nyieun tantangan atawa challenge, misalna tantangan emam dahareun anu pang lada na, atawa tantangan meakkeun dahareun anu porsina loba. Yutuber mukbang oge biasana sok nyobian dahareun anu anyar teras dinilai ku manehna supados anu nonton tiasa mutuskeun bade meser atau moal. Di Indonesia aya sababaraha yutuber mukbang anu kasohor, di antarana nyaeta Tanboy Kun anu kasohor tiasa meakeun dahareun dina waktos anu gancang pisan. 

Topic: food & beverages
Olahraga teh gaduh sagudang mangpaat jang tubuh, tilu di antarana nyaeta jiga ulasan berikut. Mangpaat olahraga nu kahiji nyaeta ngabakar kalori dina tubuh. Jadi, mun aya kalori berlebih tei dikaluarkeunna lewat cara olahraga. Nu kadua nyaeta ngastabilkeun kadar kolesterol dina tubuh. Jadi, mun rajin olahraga mah kadar kolesterol dina tubuh teh cenderung kakontrol kaluar masukna, jadi bakal cenderung stabil. Nu katilu nyaeta nyegah terjadina obesitas tubuh. Olahraga teh bisa ngabantu ngastabilkeun berat badan sabab kakontrol tina kadar kalori jeung ngubah lemak jadi otot. Jadi, sacara teu langsing geus bisa nyegah obesitas. Salian tilu mangpaat ieu, loba oge mangpaat lainna nu bakal diulas di artikel salanjutna.

Topic: sports